PMIndiaData/PMIndiaSum huggingface dataset:
আয়ুষ্মান ভারত কর্মসূচির সৌজন্যে আসামের এক দরিদ্র চাষী জীবন ফিরে পেয়েছেন

আসামের এক দরিদ্র ধানচাষী ৩৫ বছর বয়সী দ্বিজেন কলিতা মাথায় গুরুতর আঘাত পেয়েছিল। তাঁকে যখন কামরুপ মেট্রো হাসপাতালে ভর্তি করা হয়েছিল তখন তিনি প্রায় অবচেতন অবস্হায় নিদারুণ যন্ত্রনায় চিৎকার করছিলেন। প্রয়োজনীয় পরীক্ষা-নিরক্ষার পর জানা যায় তাঁর নিউরো সার্জারি ও ক্রেনিওপ্লাস্টি করার প্রয়োজন রয়েছে। দরিদ্র চাষী দ্বিজেন কলিতার আর্থিক অবস্হা স্বচ্ছল না হওয়ার দরুণ তাঁর পরিবারের কাছে এই চিকিৎসার খরচ বহন করা অসম্ভব ছিল। কলিতার পরিবার যখন আয়ুষ্মান ভারত- পিএমজেএওয়াই কর্মসূচি সম্পর্কে জানতে পারেন, তখন তারা প্রকৃত আশার আলো খুঁজে পান। তাঁরা জানতে পারেন এই কর্মসূচির মাধ্যমে নিখরচায় কলিতার চিকিৎসা সম্ভব। কলিতার মতো দরিদ্র মানুষের কাছে এই কর্মসূচি আর্শিবাদের মতো বলে তাঁর পরিবার মনে করেন। আজ কলিতা আরও ৩১ জন সুফলভোগীর মতো স্বাস্হ্যকর জীবনযাপন করছেন। এই সুফলভোগীরা প্রধানমন্ত্রী সঙ্গে সাক্ষাৎ করে বিশ্বের বৃহত্তম স্বাস্হ্যবিমা কর্মসূচি আয়ুষ্মান ভারত- পিএমজেএওয়াই-এর সাফল্যের কাহিনী তাঁকে শোনান। ঠিক এক বছর আগে ২০১৮য় বিশ্বের বৃহত্তম স্বাস্হ্যবিমা কর্মসূচি আয়ুষ্মান ভারতের সূচনা হয়। উদ্দেশ্য ছিল দেশের ১০ কোটি ৭৪ লক্ষ্যের বেশি দরিদ্র মানুষকে সহজেই চিকিৎসা পরিষেবা পৌঁছে দেওয়া। দ্বিজেন কলিতার মতো ৫০ হাজারেরও বেশি মানুষ বিগত এক বছরে নিজের রাজ্যের বাইরে চিকিৎসার সুযোগ-সুবিধা পেয়েছেন। আয়ুষ্মান ভারত কর্মসূচির মাধ্যমে এই বিপুল সংখ্যক মানুষকে প্রয়োজনীয় চিকিৎসা পরিষেবা পৌঁছে দেওয়া সম্ভব হয়েছে। আয়ুষ্মান ভারত- প্রধানমন্ত্রী জন আরোগ্য যোজনা (পিএমজেএওয়াই)কর্মসূচির আওতায় নথিভুক্ত হাসপাতালের সংখ্যা ১৬ হাজার ৮৫। নথিভুক্ত হাসপাতালগুলি থেকে ৪১ লক্ষের বেশি মানুষ এই কর্মসূচির সুযোগ-সুবিধা পেয়েছেন এবং ১০ কোটির বেশি ই-কার্ড দেওয়া হয়েছে। আয়ুষ্মান ভারত কর্মসূচির আওতায় সারা দেশজুড়ে ২০ হাজার ৭০০র বেশি স্বাস্হ্য পরিষেবা ও রোগী কল্যাণ কেন্দ্র চালু রয়েছে।
পুনর্নর্বীকরনযোগ্য জ্বালানিক্ষেত্রে ভারত-সংযুক্ত আমিরশাহি সহযোগিতা

ভারত এবং সংযুক্ত আরব-আমিরশাহির মধ্যে পুনর্নর্বীকরনযোগ্য জ্বালানি ক্ষেত্রে সহযোগিতা সম্প্রসারনের লক্ষ্যে যে সাধারণ কাঠামোগত চুক্তিটি স্বাক্ষরিত হয় এবছরের ১১ই ফেব্রুয়ারী সেসম্পর্কে বৃহস্পতিবার কেন্দ্রীয় মন্ত্রীসভার বৈঠকে অবহিত করা হয় প্রধানমন্ত্রী শ্রী নরেন্দ্র মোদিকে। মন্ত্রীসভার বৈঠকে নেতৃত্ব দেন প্রধানমন্ত্রী স্বয়ং। সংযুক্ত আরব-আমিরশাহির যুবরাজের রাষ্ট্রীয় ভারত সফরকালে নয়া দিল্লিতে এই চুক্তিটি সম্পাদিত হয়। সাধারণ কাঠামোগত এই চুক্তিটির মূল লক্ষ্য ও উদ্দেশ্যগুলি হল বিশুদ্ধ ও পুনর্নর্বীকরনযোগ্য জ্বালানি উৎপাদনের ক্ষেত্রে গবেষণা ও উন্নয়ণ সংক্রান্ত সহযোগিতা প্রসার। বিভিন্ন প্রকল্প রচনা, তার রূপায়ণে বিনিয়োগের ব্যবস্হা, বিভিন্ন ধরনের বানিজ্যিক উদ্যোগ গ্রহণ, দ্বিপাক্ষিক জ্ঞান ও অভিজ্ঞতা বিনিময় ইত্যাদির মধ্য দিয়ে পারস্পরিক সহযোগিতার বাতাবরণকে আরও উন্নত করে তোলাও এই কাঠামোগত চুক্তির আর একটি উল্লেখযোগ্য দিক। শুধু তাই নয়, নতুন ও পুনর্নর্বীকরনযোগ্য জ্বালানি ক্ষেত্রে প্রযুক্তিগত সহযোগিতা প্রসারও এই চুক্তিটির অন্যতম উদ্দেশ্য। সম্পাদিত এই চুক্তিটির আওতায় বিনিয়োগের লক্ষ্যে সম্ভাবনাপূর্ণ পুনর্নর্বীকরনযোগ্য শক্তি ও জ্বালানি ক্ষেত্রের অনুসন্ধানের বিষয়েও উৎসাহিত হবে ভারত ও সংযুক্ত আরব-আমিরশাহি। এছাড়াও আর্ন্তজাতিক সৌর সমঝোতা এবং পুনর্নর্বীকরনযোগ্য জ্বালানি ক্ষেত্র সম্পর্কিত গবেষনা ও উন্নয়নের পন্হা পদ্ধতি অন্বেষণ এবং জ্ঞান ও অভিজ্ঞতা বিনিময়ের উপযোগী বিভিন্ন পথ খুঁজে বের করার কাজেও এই চুক্তির আওতায় উদ্যোগ গ্রহণ করবে দুটি দেশ।
প্রধানমন্ত্রী আগামীকাল ভিডিও বার্তার মাধ্যমে ‘জাতির পিতা’ বঙ্গবন্ধু শেখ মুজিবর রহমানের জন্ম শতবার্ষিকী উদযাপন অনুষ্ঠানে যোগ দেবেন

প্রধানমন্ত্রী শ্রী নরেন্দ্র মোদী আগামীকাল ভিডিও বার্তার মাধ্যমে বাংলাদেশের ‘জাতির পিতা’ বঙ্গবন্ধু শেখ মুজিবর রহমানের জন্ম শতবার্ষিকী উদযাপন অনুষ্ঠানে যোগ দেবেন। কোভিড-১৯ এর কারনে কোনরকম জনসমাগম ছাড়াই বাংলাদেশে এই অনুষ্ঠানের আয়োজন করা হয়েছে।
ক্রীড়া ও যুব বিষয়ক ক্ষেত্রে ভারত ও ব্রুনেই দারুস্‌সালামের মধ্যে ‘মউ’ সাক্ষর সম্পর্কে কেন্দ্রীয় মন্ত্রিসভাকে জানানো হল

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভাকে বুধবার ভারত এবং ব্রুনেই দারুস্‌সালাম-এর মধ্যে যুব ও ক্রীড়া বিষয়ক ক্ষেত্রে ‘সমঝোতা পত্র’ (মউ) সাক্ষর সম্পর্কে জানানো হয়েছে। দুই দেশের মধ্যে এই মউ গত ০২-০২-২০১৬ তারিখে ব্রুনেই-এর বান্দার সেরি বেগাওয়ান-এ সাক্ষরিত হয়। দুই দেশের মধ্যে সহযোগিতার ক্ষেত্রের অন্তর্গত বিষয়গুলির মধ্যে রয়েছে যুব ও ক্রীড়া বিনিময় কর্মসূচি, আধিকারিক ও প্রশিক্ষণদাতাদের প্রশিক্ষণের জন্য বিনিময় কর্মসূচি, ক্রীড়া বিষয়ক সুবিধাবলী সহ অংশগ্রহনকারীদের মধ্যে ক্রীড়া সম্পর্কিত উৎসাহ দান।
প্রধানমন্ত্রী মোদি ওপ্রধানমন্ত্রী কোস্টা এক অনন্য স্টার্ট-আপ পোর্টালের সূচনা করলেন

প্রধানমন্ত্রী শ্রী নরেন্দ্র মোদী এবং প্রধানমন্ত্রী শ্রী অ্যান্তোনিও কোস্টা শনিবার লিসবনে ‘ইন্ডিয়া-পর্তুগালইন্টারন্যাশনাল স্টার্ট-আপ হাব’ (আই.পি.আই.এস.এইচ.) নামে এক অনন্য স্টার্ট-আপ পোর্টালের সূচনা করলেন| এটি স্টার্ট-আপ ইন্ডিয়া’রউদ্যোগে এবং শিল্প ও বাণিজ্য মন্ত্রক ও স্টার্ট-আপ পর্তুগালের সহযোগিতায় গঠিত একটিমঞ্চ যা পরস্পরের ক্ষেত্রে সহায়ক উদ্যোক্তা অংশিদারিত্বের জন্য তৈরি করা হয়েছে| আই.পি.আই.এস.এইচ.-এর মধ্যেরয়েছে উপকরণের বিস্তৃত প্রেক্ষাপট এবং ব্যাঙ্গালোর, দিল্লি ও লিসবনের স্টার্ট-আপহটস্পটগুলো নিয়ে তথ্য এবং নীতি, কর, ভিসা’র নানা পছন্দ সহ সংশ্লিষ্ট বিষয়গুলি| এটাস্টার্ট-আপকে সহায়তা করার জন্য বাজারের সঙ্গে সংযুক্ত হওয়ার একটি নির্দেশিকা তৈরিকরবে| আই.পি.আই.এস.এইচ. পারস্পরিকসক্ষমতা তৈরিতে সহায়তা করবে এবং তা সংশ্লিষ্ট ক্ষেত্রের স্টার্ট-আপ, বিনিয়োগকারী ওসঠিক পরিবেশের মধ্যে সংযোগে সহায়তা করবে বলে আশা করা যাচ্ছে| তাছাড়া তা দুই দেশেরস্টার্ট-আপকে পথ প্রদর্শনের জন্য ভারত ও পর্তুগালে সম্মানীয় রাষ্ট্রদূতগণের মধ্যেএকটি নেটওয়ার্ক গঠন করবে বলেও আশা করা হচ্ছে| ভারত ও পর্তুগালের স্টার্ট-আপক্ষেত্রের মধ্যে শক্তিশালী সমন্বয় ও সহযোগিতা রয়েছে| ইউরোপের মধ্যে পর্তুগাল বাণিজ্যসৃষ্টির ক্ষেত্রে প্রথম সারির একটি দেশ এবং তা উদ্যোগীদের জন্য সবচেয়ে প্রভাবশীলপরিবেশগুলোর মধ্যে একটি| ২০১৬ সাল থেকে লিসবন তিন বছরের জন্য বার্ষিক আন্তর্জাতিকপ্রযুক্তি সম্মেলন ‘ওয়েব শীর্ষ সম্মেলন’-এর আয়োজন করছে| গত ওয়েব শীর্ষ সম্মেলনেভারত থেকে ৭০০ জন প্রতিনিধি ছিলেন এবং এ বছর এই সংখ্যা আরও বৃদ্ধি পাবে বলেই আশাকরা যাচ্ছে| ভারত ও পর্তুগালের সরকার স্টার্ট-আপকে সহায়তা ও সহযোগিতা করার জন্যবিশেষ গুরুত্ব দিচ্ছে| P.G./S.K./A.D
প্রধানমন্ত্রীর সঙ্গে মালদ্বীপের বিদেশ মন্ত্রী আবদুল্লা শাহিদের সাক্ষাৎ

মালদ্বীপের বিদেশ মন্ত্রী মিঃ আবুদুল্লা শাহিদ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। ষষ্ঠ ভারত-মালদ্বীপ যৌথ কমিশনের বৈঠকে যোগ দিতে মিঃ শাহিদ সরকারি সফরে ভারতে এসেছেন। প্রধানমন্ত্রী মালদ্বীপের রাষ্ট্রপতি ইব্রাহিম মোহামেদ সোলিহ-র নেতৃত্বে গঠিত সরকারের প্রথম বছরের সাফল্যে বিদেশ মন্ত্রীর মাধ্যমে শুভেচ্ছা পাঠিয়েছেন। বিগত এক বছরে ভারত এবং মালদ্বীপের মধ্যে সম্পর্কের উন্নয়ন ও দ্বিপাক্ষিক সহযোগিতার ইতিবাচক প্রভাবে তিনি সন্তোষ ব্যক্ত করেছেন। ষষ্ঠ ভারত-মালদ্বীপ যৌথ কমিশনের বৈঠকে আলোচনার ফলে উভয় পক্ষের উন্নয়নের পর্যালোচনায় তিনি আশা ব্যক্ত করেছেন যার মাধ্যমে দুটি দেশের মধ্যে সম্পর্ক আরও নিবিড় হবে এবং পারস্পরিক বোঝাপড়ায় উভয় দেশই উপকৃত হবে। একটি স্থিতিশীল, সমৃদ্ধশালী ও শান্তিপূর্ণ মালদ্বীপ গঠনের লক্ষ্যে একযোগে কাজ করার বিষয়ে ভারতের অঙ্গীকার প্রধানমন্ত্রী পুনর্ব্যক্ত করেন। বিদেশ মন্ত্রী মিঃ শাহিদ ভারত-মালদ্বীপ সম্পর্ককে এগিয়ে নিয়ে যাওয়ার ক্ষেত্রে প্রধানমন্ত্রী শ্রী নরেন্দ্র মোদীর দৃষ্টিভঙ্গি এবং দৃঢ় নেতৃত্বের জন্য ধন্যবাদ জানান। মালদ্বীপের বিভিন্ন উন্নয়নমূলক সহযোগিতার উদ্যোগে ভারতের সমর্থনের বিষয়টি তিনি প্রশংসা করেন। এ প্রসঙ্গে মালদ্বীপ সরকারের ‘ভারত প্রথম’ নীতির কথা তিনি উল্লেখ করে বলেন, উভয় দেশের সম্পর্ক দৃঢ় করার লক্ষ্যে মালদ্বীপ নেতৃবৃন্দ প্রতিশ্রুতিবদ্ধ।
গ্রিডের মাধ্যমে বিমস্টেক রাষ্ট্রগুলিরমধ্যে জ্বালানি-শক্তি সংবহনের লক্ষ্যে মউ স্বাক্ষরের প্রস্তাব  :  সম্মতি কেন্দ্রীয় মন্ত্রিসভার

বিমস্টেক গ্রিডের মাধ্যমে পরস্পর সংযোগ সম্ভব করে তুলতে একটি মউস্বাক্ষরের প্রস্তাবে সম্মতি দিল কেন্দ্রীয় মন্ত্রিসভা। বুধবার, প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে কেন্দ্রীয় বিদ্যুৎমন্ত্রকের পেশ করা ঐ প্রস্তাবটি অনুমোদনের সিদ্ধান্ত গ্রহণ করা হয়। খুব শীঘ্রইনেপালে তৃতীয় বিমস্টেক জ্বালানি-শক্তি মন্ত্রীদের যে বৈঠক অনুষ্ঠিত হতে চলেছে,সেখানেই বিমস্টেকের সদস্য রাষ্ট্রগুলির পক্ষ থেকে প্রস্তাবিত মউটিতে স্বাক্ষরদানকরা হবে। বিমস্টেক অঞ্চলে সর্বোচ্চ মাত্রায় বিদ্যুৎ সংবহন ব্যবস্থাকে উন্নত করেতুলতেই এই মউ স্বাক্ষরের প্রস্তাব। এর আওতায় সংশ্লিষ্ট সকল পক্ষের কল্যাণে একটিপ্রশস্ত কাঠামো গড়ে তোলা হবে যার মাধ্যমে পারস্পরিক সহযোগিতার ভিত্তিতে বিমস্টেকরাষ্ট্রগুলি জ্বালানির সর্বোচ্চ ব্যবহার ও উৎপাদনের কাজে উদ্যোগ গ্রহণ করতে পারবে। প্রসঙ্গত উল্লেখ্য, গত বছর ১৬ অক্টোবর তারিখে গোয়ায় অনুষ্ঠিত বিমস্টেকনেতৃবৃন্দের বৈঠকে বিমস্টেক গ্রিডের মাধ্যমে পরস্পর সংযুক্তির লক্ষ্যে এই মউস্বাক্ষরের প্রস্তাব গ্রহণ করা হয়। পরে, এ বছর ১১ ও ১২ জানুয়ারি তারিখে বিমস্টেকেরজ্বালানি সম্পর্কিত শীর্ষ আধিকারিকদের যে চতুর্থ বৈঠক অনুষ্ঠিত হয়, সেখানে আলোচনাও মতবিনিময়ক্রমে মউ স্বাক্ষরের বিষয়টি চূড়ান্ত করা হয়।
আগরতলা বিমানবন্দরের নতুন নামকরনে মন্ত্রিসভার সায়

ত্রিপুরার আগরতলা বিমানবন্দরের নাম পাল্টে ‘মহারাজা বীর বিক্রম মানিক্য কিশোর’ বিমানবন্দর করার বিষয়টি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার (৪ জুলাই) কেন্দ্রীয় মন্ত্রিসভার বৈঠকে এই নামকরনের বিষয়ে সিদ্ধান্ত হয়। নতুন এই নামকরনের ফলে ত্রিপুরার মানুষের দীর্ঘদিনের দাবি যেমন পূরণ হবে তেমনই মহারাজা বীর বিক্রম মানিক্য কিশোরের প্রতি যথার্থ শ্রদ্ধা ও সম্মান জানানো হবে। উল্লেখ্য করা যেতে পারে, ১৯৪২ সালে আগরতলা বিমানবন্দর নির্মিত হয়েছিল। মহারাজা বীর বিক্রম মানিক্য কিশোর বিমানবন্দরের জন্য জমি দান করেছিলেন। /
আমেদাবাদে সাবরমতী আশ্রমের শতবার্ষিকী উদযাপন অনুষ্ঠানে যোগ দিলেন প্রধানমন্ত্রী

গুজরাটে সাবরমতী আশ্রমের শতবার্ষিকী উদযাপন অনুষ্ঠানে আজ যোগ দেন প্রধানমন্ত্রী শ্রীনরেন্দ্র মোদী। অনুষ্ঠানে বক্তব্য রাখতে গিয়ে তিনি বলেন, বিশ্ব আজ যে সমস্ত চ্যালেঞ্জের সম্মুখীন, তার মোকাবিলা করার মতো শক্তি নিহিত রয়েছে মহাত্মা গান্ধীর চিন্তাদর্শের মধ্যে। প্রধানমন্ত্রীবলেন, সমাজবদ্ধ জীব হিসেবে আমাদের সকলেরই উচিৎ ইতিহাসের সঙ্গে যোগাযোগ রক্ষা করেচলা। শ্রীমদ্‌ রাজচন্দ্রজির সার্ধ শত জন্মবার্ষিকী প্রসঙ্গে এই মহাপুরুষের অবদানেরকথাও প্রসঙ্গত স্মরণ করেন তিনি। শ্রীমদ্‌ রাজচন্দ্রজির জীবন ও চিন্তাভাবনাকেঅবলম্বন করে আরও গবেষণার প্রয়োজন রয়েছে বলে উল্লেখ করেন প্রধানমন্ত্রী। স্বচ্ছতা,অর্থাৎ পরিচ্ছন্নতা রক্ষা প্রসঙ্গে শ্রী মোদী বলেন, পরিচ্ছন্নতার বিষয়টিকে আমাদেরউচিৎ একটি দৈনন্দিন অভ্যাস হিসেবে গ্রহণ করা। তাহলে সেটিই হবে ২০১৯ সালে মহাত্মাগান্ধীর সার্ধ শত জন্মবার্ষিকীতে আমাদের প্রকৃত শ্রদ্ধার্ঘ্য। ভাষণদানকালে,বিশ্বের সমস্ত প্রান্তের নাগরিকদের সাবরমতী আশ্রম পরিদর্শনের আহ্বান জানানপ্রধানমন্ত্রী। অনুষ্ঠানেতথাকথিত গো-রক্ষকদের কঠোর সমালোচনাও করেন শ্রী নরেন্দ্র মোদী। তিনি বলেন, ভারত হলঅহিংসার এক পীঠস্থান। এদেশেই জন্মগ্রহণ করেছেন মহাত্মা গান্ধী। গবাদি পশুকে রক্ষাকরার কথামহাত্মা গান্ধী এবং বিনোবা ভাবে-র মতো আর কেউই তত ভালোভাবে চিন্তাভাবনা করেননি। গো-রক্ষার কর্তব্য আমাদের অবশ্যই পালনকরতে হবে। তবে তার অর্থ এই নয় যে গো-ভক্তি বা গো-পুজনের নামে ব্যক্তি হত্যাকেসমর্থন জানাতে হবে। মহাত্মা গান্ধী নিজেও কখনও এই মত ও পথকে সমর্থন করতেন না। মনেরাখতে হবে, আমরা সকলেই বাস করি সমাজবদ্ধভাবে। সুতরাং, হিংসার কোন স্থান নেইসেখানে। এই দেশে কারোরই অধিকার নেই আইন নিজের হাতে তুলে নেওয়ার। মহাত্মাগান্ধীর স্বপ্নের ভারত গড়ে তোলার লক্ষ্যে সকলকে একজোট হয়ে কাজ করার আহ্বান জানানপ্রধানমন্ত্রী। তিনি বলেন, এই কাজের জন্য আমাদের স্বাধীনতা সংগ্রামীরাও গর্ববোধকরবেন। /
চেতি চাঁদ উপলক্ষে সকলকে প্রধানমন্ত্রীর শুভেচ্ছা

নতুন দিল্লি, ২ এপ্রিল, ২০২২ প্রধানমন্ত্রী শ্রী নরেন্দ্র মোদী চেতি চাঁদ উপলক্ষে সকলকে শুভেচ্ছা জানিয়েছেন। এক ট্যুইটে প্রধানমন্ত্রী বলেছেন, "চেতি চাঁদ উপলক্ষে সকলকে শুভেচ্ছা। ভগবান ঝুলেলালের ধার্মিক শিক্ষা স্মরণ করে আমারা এই গ্রহের আনন্দ ও কল্যাণে তাঁর আশীর্বাদ প্রার্থনা করি। আগামীবছর মঙ্গলময় হোক।" /
মিজোরাম ও অরুণাচল প্রদেশের রাজ্য প্রতিষ্ঠা দিবসে অভিনন্দন প্রধানমন্ত্রীর

মিজোরাম ওঅরুণাচল প্রদেশের রাজ্য প্রতিষ্ঠা দিবসে ঐ দুটি রাজ্যের অধিবাসীদের শুভেচ্ছা ওঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “রাজ্যপ্রতিষ্ঠা দিবস উপলক্ষে মিজোরামবাসীকে জানাই আমার অভিনন্দন। আগামী দিনগুলিতেমিজোরাম উত্তরোত্তর সমৃদ্ধির দিকে এগিয়ে যাক এই প্রার্থনা জানাই। অরুণাচলপ্রদেশের রাজ্য প্রতিষ্ঠা দিবসে সেখানে বসবাসকারী নাগরিকদের অভিনন্দন জানাই। শুভেচ্ছাজানাই, এই রাজ্য যাতে আগামী দিনে উন্নয়নের এক নতুন শিখরে আরোহণ করে”।
গোয়ায় টিকাকরণ অভিযানে প্রথম ডোজ দেওয়ার কাজ ১০০ শতাংশ শেষ হওয়ায় প্রধানমন্ত্রী রাজ্যের প্রশংসা করেছেন

নতুন দিল্লি, ১০ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী গোয়ার প্রাপ্ত বয়স্ক নাগরিকদের সকলে কোভিড – ১৯ টিকার প্রথম ডোজ পাওয়ায়, রাজ্যের প্রশংসা করেছেন। গোয়ার মুখ্যমন্ত্রী ড. প্রমোদ সাওয়ান্তের একটি ট্যুইট বার্তা শেয়ার করে প্রধানমন্ত্রী বলেছেন, “গোয়া দারুণ কাজ করেছে ! এটি আমাদের চিকিৎসক ও উদ্ভাবকদের দক্ষতা এবং যৌথ কাজের প্রয়াসের ফসল ।”
কেরলের মন্দিরে অগ্নিকাণ্ড : নিহতদের ২ লক্ষ টাকা করে আর্থিক সহায়তাদানের কথা ঘোষণা প্রধানমন্ত্রীর

কেরলের মন্দিরে অগ্নিকাণ্ডের ঘটনায় যাঁরা প্রাণ হারিয়েছেন তাঁদের নিকটাত্মীয়দের এককালীন ২ লক্ষ টাকা করে আর্থিক সহায়তা দেওয়ার কথা ঘোষণা করেছেন প্রধানমন্ত্রী শ্রী নরেন্দ্র মোদী। আহতদের দেওয়া হবে ৫০ হাজার করে টাকা। প্রধানমন্ত্রীর জাতীয় ত্রাণ তহবিল থেকে এই আর্থিক সহায়তা দেওয়া হবে। ঘটনা ও পরিস্থিতির ওপর প্রতিনিয়ত নজর রাখছেন প্রধানমন্ত্রী। পরিস্থিতি সম্পর্কে সরেজমিনে খতিয়ে দেখতে কেরল রওনা হওয়ার সময় প্রধানমন্ত্রী নির্দেশ দেন যে তিনি সেখানে পৌঁছনোর পর তাঁর জন্য কোনরকম প্রোটোকলের ব্যবস্থা না রেখে বরং ত্রাণ ও উদ্ধারকাজের ওপর যেন বিশেষ দৃষ্টি হয়। বিশেষজ্ঞ চিকিৎসকদের একটি দলও কেরলে পৌঁছে যান প্রধানমন্ত্রীর সঙ্গে।
সাফাইগিরি বৈঠক ও পুরস্কার বিতরণী, ২০১৫ অনুষ্ঠানে প্রধানমন্ত্রীর বক্তব্য

প্রধানমন্ত্রী শ্রী নরেন্দ্র মোদী বলেছেন, ‘স্বচ্ছ ভারত অভিযান’-এর লক্ষ্যে সবচেয়ে বড় অনুপ্রেরণা হলেন মহাত্মা গান্ধী স্বয়ং। গতকাল ইন্ডিয়া টু ডে গোষ্ঠী আয়োজিত সাফাইগিরি বৈঠক ও পুরস্কার বিতরণী অনুষ্ঠান, ২০১৫-তে ভাষণদানকালে প্রধানমন্ত্রী বলেন, স্বচ্ছ ভারত গড়ে তোলার লক্ষ্যে গত এক বছরে বহু মানুষ তাঁদের অবদানের স্বাক্ষর রেখেছেন। এ বিষয়ে বৈদ্যুতিন প্রচার মাধ্যমের ইতিবাচক ভূমিকার সপ্রশংস উল্লেখ করেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেন, স্বচ্ছতা তথা পরিচ্ছন্নতা একটি অভ্যাস। একবার এই অভ্যাস রপ্ত করতে পারলে কোনও মানুষই অপরিচ্ছন্ন পরিবেশ বরাদাস্ত করতে পারে না। তিনি বলেন, ব্যক্তিগত স্বাস্থ্য ব্যবস্থা সম্পর্কে ভারতের নাগরিকরা খুবই সচেতন, কিন্তু সামাজিক স্বাস্থ্য ব্যবস্থার বিষয়ে তাঁরা উদাসীন। এই মানসিকতার পরিবর্তন প্রয়োজন বলে প্রধানমন্ত্রী মন্তব্য করেন। অস্বাস্থ্যকর পরিবেশ ও পরিস্থিতির কারণে ভারতে প্রত্যেক দিন গড়ে ১ হাজার শিশুর মৃত্যু ঘটে বলে প্রধানমন্ত্রী উল্লেখ করেন। তিনি বলেন, ‘স্বচ্ছ ভারত অভিযান’কে শুধুমাত্র একটি সরকারি কর্মসূচি হিসেবে দেখলেই চলবে না, এটিকে করে তুলতে হবে প্রত্যেকের এবং সকলের কর্মসূচি। ১২৫ কোটি ভারতবাসী যদি সিদ্ধান্ত গ্রহণ করেন যে ভারত’কে পরিচ্ছন্ন করে গড়ে তোলা হবে, তা হলে তা সম্ভব হবে নিশ্চিত রূপেই। অনুষ্ঠানে পুরস্কার বিজয়ীদের বিশেষ প্রচেষ্টা ও অবদানের প্রশংসা করে প্রধানমন্ত্রী বলেন, তাঁদের এই কাজ অন্যান্য বহু মানুষের কাছে এক অনুপ্রেরণা হয়ে থাকবে। গত এক বছরে ‘স্বচ্ছ ভারত অভিযান’-এ দেশের যুবসমাজ সহ অন্যান্য ব্যক্তি মানুষের প্রচেষ্টার কথাও প্রধানমন্ত্রী এদিনের অনুষ্ঠানে উল্লেখ করেন।
প্রধানমন্ত্রী জাতীয় নিয়োগকারী সংস্থা গঠনের বিষয়ে সন্তোষ ব্যক্ত করেছেন

প্রধানমন্ত্রী শ্রী নরেন্দ্র মোদী জাতীয় নিয়োগকারী সংস্থা গঠনে সন্তোষ ব্যক্ত করেছেন। প্রধানমন্ত্রী বলেছেন, “ জাতীয় নিয়োগকারী সংস্থা কোটি কোটি যুব সম্প্রদায়ের জন্য আশীর্বাদ স্বরূপ। এই সংস্থা পৃথক পৃথক পরীক্ষায় বসায় সমস্যা দূর করবে, মূল্যবান সময় ও সম্পদ বাঁচাবে। স্বচ্ছ ব্যবস্থাকে আরো শক্তিশালী করবে।“
সীমাশুল্কে পারস্পরিক সহায়তা এবং সহযোগিতা নিয়ে ভারত ও সৌদি আরবের মধ্যে স্বাক্ষরিত সমঝোতাপত্রটি অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা সীমাশুল্কে পারস্পরিক সহায়তা এবং সহযোগিতা নিয়ে ভারত ও সৌদি আরবের মধ্যে স্বাক্ষরিত সমঝোতাপত্রটি অনুমোদন করল। এই চুক্তি স্বাক্ষরের ফলে সীমাশুল্ক সংক্রান্ত অপরাধ মোকাবিলার জন্য দ্রুত নির্ভরযোগ্য ও প্রয়োজনীয় তথ্য পাওয়া সম্ভব হবে। /…
কেন্দ্রীয় মন্ত্রিসভা পুনর্নবীকরণযোগ্ যশক্তি ক্ষেত্রে ফোরাম অফ রেগুলেটর বা নিয়ামকদের মঞ্চ ও ন্যাশনাল অ্যাসোসিয়েশন ফররেগুলেটারি ইউটিলিটি কমিশনার-এর মধ্যে একটি সমঝোতা অনুমোদন করেছে

প্রধানমন্ত্রীশ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে পুনর্নবীকরণযোগ্য শক্তি ক্ষেত্রে ফোরাম অফ রেগুলেটর বা নিয়ামকদেরমঞ্চ ও ন্যাশনাল অ্যাসোসিয়েশন ফর রেগুলেটারি ইউটিলিটি কমিশনার-এর মধ্যে একটিসমঝোতা অনুমোদিত হয়েছে। ব্যাপক ভিত্তির গ্রিড সংযুক্তির ক্ষেত্রে এই সমঝোতা হবে। এই সমঝোতার ফলে পুনর্নবীকরণযোগ্য শক্তি ক্ষেত্রে সহযোগিতারনিম্নলিখিত ব্যবস্থা করা যাবে – ১) আন্তর্জাতিক অভিজ্ঞতার আলোয়, পুনর্নবীকরণযোগ্য শক্তি ক্ষেত্রেরজন্য প্রয়োজনীয় যন্ত্রপাতি সংগ্রহের একটি রূপরেখা গড়ে তোলা। ২) পুনর্নবীকরণযোগ্য শক্তি উন্নয়নের ক্ষেত্রে নিয়ামক সংস্থারহস্তক্ষেপ। যেমন – রাজ্য ও জাতীয় পর্যায়ে পুনর্নবীকরণযোগ্য শক্তির ক্ষেত্রে,যন্ত্রপাতি কেনার জন্য যে বাধ্যতামূলক বিষয়গুলি রয়েছে, সে বিষয়ে নজরদারি। এছাড়াও,পুনর্নবীকরণযোগ্য শক্তি শংসাপত্রের রূপরেখা। ৩) এই ধরনের শক্তি ব্যবহারের পূর্বাভাষ প্রদানের পদ্ধতি। ৪) বিদ্যুৎ ক্রয় সংক্রান্ত চুক্তি। ৫) পুনর্নবীকরণযোগ্য শক্তি উৎপাদনের পূর্বাভাষ এবং এই পূর্বাভাষ কাজেলাগানো। ৬) পুনর্নবীকরণযোগ্য শক্তি ক্ষেত্রে সমন্বয়। ৭) পুনর্নবীকরণযোগ্য শক্তির গ্রিডে নিয়মকানুনের মান্যতা সুনিশ্চিতকরণএবং নিয়ম লঙ্ঘনের জন্য শাস্তিমূলক ব্যবস্থা। ৮) পুনর্নবীকরণযোগ্য শক্তির সহায়ক পরিষেবাসমূহ এবং ৯) তথ্য বিশ্লেষণকে কাজে লাগিয়ে নিয়ন্ত্রণমূলক সিদ্ধান্ত গ্রহণ। এই সমঝোতার ফলে দেশের মূল বিদ্যুৎ গ্রিডে পুনর্নবীকরণযোগ্য শক্তিকেযুক্ত করার ক্ষেত্রে সুপরিচালন ব্যবস্থার মাধ্যমে ভারতের বিদ্যুৎ ব্যবস্থার উদ্যোগবৃদ্ধি পাবে। প্রস্তাবিত এই সমঝোতার মূল লক্ষ্য হচ্ছে, দেশের বিদ্যুৎ গ্রিডকেপরিবেশ-বান্ধব করে তোলা। ভারত ও মার্কিন যুক্তরাষ্ট্রের মধ্যে পরিচ্ছন্ন শক্তিক্ষেত্রে যে অংশীদারিত্ব চুক্তি হয়েছে, তারই অঙ্গ হিসাবে এই সমঝোতা অনুমোদন করাহয়েছে।
প্রধানমন্ত্রী আষাঢ়ী বীজ উপলক্ষে কচ্ছী সম্প্রদায় সহ সকলকে শুভেচ্ছা জানিয়েছেন

নয়াদিল্লি, ১ জুলাই, ২০২২ প্রধানমন্ত্রী শ্রী নরেন্দ্র মোদী পবিত্র আষাঢ়ী বীজ উপলক্ষে বিশ্বের নানা প্রান্তে থাকা কচ্ছী সম্প্রদায় সহ সকলকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “পবিত্র আষাঢ়ী বীজ উপলক্ষে বিশ্বের নানা প্রান্তে থাকা কচ্ছী সম্প্রদায় সহ সকলকে শুভেচ্ছা জানাই। আগামী বছর প্রত্যেকের জীবনে শান্তি ও সুখ নিয়ে আসুক এবং সকলের সুস্বাস্থ্য নিশ্চিত হোক।”
স্পেকট্রাম বিক্রয়  – টেলিকম ক্ষেত্রের আর একটি যুগান্তকারী সংস্কার

কেন্দ্রীয় মন্ত্রিসভা আজ স্পেকট্রাম বিক্রয় সংক্রান্ত টেলিযোগাযোগ দপ্তরের এক প্রস্তাব অনুমোদন করেছে।এই প্রস্তাবগুলি টেলিযোগাযোগ নিয়ন্ত্রক কর্তৃপক্ষ ট্রাই-এর সুপারিশ অনুযায়ী-ই পেশ করা হয়েছিল।এই প্রস্তাবটি অনুমোদিত হওয়ার ফলে স্পেকট্রাম ব্যবহারের চালচিত্রটাই যাবে বদলে।স্পেকট্রাম বিক্রয়ের অন্তর্নিহিত বৈশিষ্ট্যগুলির মধ্যে থাকবে – স্পেকট্রামের বিক্রয় কেবল দুই অ্যাকসেস সার্ভিস প্রোভাইডারের মধ্যেই অনুমোদিত হবে আর এক্ষেত্রে বিক্রয়কারীর কাছ থেকে ক্রেতাকে স্পেকট্রাম ব্যবহারের সম্পূর্ণ স্বত্ব হস্তান্তর-ই কেবল মঞ্জুর হবে। স্পেকট্রাম বিক্রয় স্পেকট্রাম বন্টনের মূল বৈধতার মেয়াদে কোনরকম পরিবর্তন ঘটাবে না। স্পেকট্রাম বিক্রির জন্য চুক্তি করার আগে বিক্রয়কারী তার সব বকেয়া মিটিয়ে দেবেন।এরপর হস্তান্তরের তারিখের মধ্যে বাকি থাকা যেকোন আর্থিক দায়দায়িত্ব মেটানোর দায় বর্তাবে ক্রেতার ওপরে।সরকারকে কোন অর্থ বকেয়া থাকলে তা যেকোন এক পক্ষের কাছ থেকে আদায় করে নেওয়ার অধিকার দেওয়া হয়েছে। কোন লাইসেন্সিকে স্পেকট্রাম বিক্রির অনুমতি দেওয়া হবে না যদি এটা প্রমাণিত হয় যে ঐ লাইসেন্সি লাইসেন্সের শর্তাবলী ভঙ্গ করেছে এবং লাইসেন্স প্রদানকারী ঐ লাইসেন্স বাতিল করার নির্দেশ দিয়েছে। স্পেকট্রাম বিক্রয় কেবলমাত্র লাইসেন্সযুক্ত পরিষেবা এলাকার ভিত্তিতেই অনুমোদিত হবে।যদি বিক্রয়কারীকে দেওয়া স্পেকট্রাম ঐ পরিষেবা অঞ্চলের অংশবিশেষে লাইসেন্স প্রদানকারী সীমিত করে দিয়ে থাকে তাহলে বিক্রির পর পরিষেবা অঞ্চলের বাকি অংশের জন্য বিক্রয়কারীর বাধ্যতা ও অধিকার ক্রেতার কাছে হস্তান্তরিত হয়েছে বলে বিবেচিত হবে। বিভিন্ন সময়ে স্পেকট্রাম ব্যবহারের যে মাশুল সরকার নির্দিষ্ট করে দিয়েছে সেগুলি ক্রেতার কাছে থাকা স্পেকট্রামের ক্ষেত্রেও প্রযোজ্য হবে। স্পেকট্রাম বিক্রিতে অংশগ্রহণকারী উভয় লাইসেন্সি-ই যুগ্মভাবে এই বিক্রয় সম্পাদিত হওয়ার অন্তত ৪৫ দিন আগে বিক্রি সম্পর্কে আগাম জানাবেন। কোন টেলিকম সার্ভিস প্রোভাইডারকে নিলাম, স্পেকট্রাম বিক্রি অথবা প্রশাসনিকভাবে স্পেকট্রাম বন্টনের মাধ্যমে পাওয়ার দু’বছর পরই কেবল স্পেকট্রাম বিক্রির অধিকার দেওয়া হবে। স্পেকট্রাম বিক্রি সংক্রান্ত সব লেনদেনের ক্ষেত্রে লেনদেনের অংকের ১ শতাংশ অথবা বলে দেওয়া বাজার দরের ১ শতাংশের মধ্যে যেটি বেশি হবে সেই হারে অ –ফেরতযোগ্য ট্রান্সফার ফি প্রদান করতে হবে এই বিক্রির পরিষেবা প্রদান ক্ষেত্রে সরকারের প্রশাসনিক ব্যয় বহনের জন্য।এই ট্রান্সফার ফি ক্রেতা সরকারকে দেবে।
সিভিল সার্ভিস  দিবসে সরকারী কর্মীদের প্রধানমন্ত্রীর শুভেচ্ছা, সর্দার প্যাটেলকে শ্রদ্ধার্ঘ

প্রধানমন্ত্রী শ্রী নরেন্দ্র মোদী সিভিল সার্ভিস দিবসে সরকারী কর্মী এবং তাঁদের পরিবারের সদস্যদের শুভেচ্ছা জানিয়েছেন। প্রধানমন্ত্রী এই উপলক্ষ্যে সর্দার প্যাটেলকেও শ্রদ্ধা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “ আজ সিভিল সার্ভিস দিবসে আমি সকল সরকারী কর্মী এবং তাঁদের পরিবারের সদস্যদের শুভেচ্ছা জানাই। কোভিড-১৯ কে পরাজিত করতে ভারতের উদ্যোগে তাঁদের প্রয়াসের প্রশংসা করি। তাঁরা দিনরাত এক করে কাজ করছেন, যাঁদের সাহায্যর প্রয়োজন তাঁদের সাহায্য করছেন , সকলের সুস্বাস্থ্য নিশ্চিত করছেন। সিভিল সার্ভিস দিবসে মহান সর্দার প্যাটেলকে শ্রদ্ধা জানাই, যিনি আমাদের প্রশাসনিক কাঠামোর পরিকল্পনা করেছিলেন এবং প্রগতির লক্ষ্যে একটি ব্যবস্থা গড়ায় জোর দিয়েছিলেন।“
প্রধানমন্ত্রীর মণিপুর সফরআগামীকাল

আগামীকাল, অর্থাৎ ১৬ মার্চ মণিপুর সফরে যাচ্ছেন প্রধানমন্ত্রী শ্রীনরেন্দ্র মোদী। সেখানে ভারতীয় বিজ্ঞান কংগ্রেসের ১০৫তম অধিবেশনে ভাষণ দেবেন তিনি। ইম্ফলহল উত্তর-পূর্ব ভারতের দ্বিতীয় শহর যেখানে ভারতীয় বিজ্ঞান কংগ্রেসের অধিবেশনঅনুষ্ঠিত হতে চলেছে। লুয়াংসংবাম-এ লুয়াংপোকপা স্পোর্টস কমপ্লেক্সে জাতীয় ক্রীড়া বিশ্ববিদ্যালয়,১ হাজার অঙ্গনওয়াড়ি কেন্দ্র, শিক্ষক, চিকিৎসক ও নার্সদের জন্য ১৯টি আবাসনকমপ্লেক্স এবং অন্যান্য উন্নয়ন প্রকল্পের এদিন শিলান্যাস করবেন তিনি। মণিপুরের রানী গৈদিনলিউ পার্কে লুয়াংপোকপা মাল্টি স্পোর্টস কমপ্লেক্সেরউদ্বোধনও করবেন প্রধানমন্ত্রী। এছাড়াও, বিভিন্ন উন্নয়ন প্রকল্পের সূচনা করবেনতিনি। প্রধানমন্ত্রী ভাষণ দেবেন একটি জনসমাবেশেও।
ডঃ রামমনোহর লোহিয়ার জন্মজয়ন্তীতে প্রধানমন্ত্রীর শ্রদ্ধা

ডঃ রামমনোহর লোহিয়ার জন্ম জয়ন্তীতে প্রধানমন্ত্রী শ্রী নরেন্দ্র মোদী তাঁকে শ্রদ্ধা জানান। এক ট্যুইট বার্তায় প্রধানমন্ত্রী বলেন, “ডঃ লোহিয়ার সামাজিক ক্ষমতায়নে অবদান এবং সেবামূলক দর্শনের জন্য দেশের নাগরিকদের তিনি অনুপ্রেরণা যোগাবেন”। arch ….
সেন্ট ভিনসেন্ট ও গ্রিনাডিনিজের প্রধানমন্ত্রী ভারতের প্রধানমন্ত্রীর সঙ্গে সাক্ষাৎ করলেন

সেন্ট ভিনসেন্ট ও গ্রিনাডিনিজের প্রধানমন্ত্রী ডঃ রালফ্‌ এভার্ড গনসালভেস মঙ্গলবার প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রধানমন্ত্রী ডঃ গনসালভেসের এটি প্রথম ভারত সফর। মরু অঞ্চলের প্রসার রোধ সংক্রান্ত রাষ্ট্রসংঘ কনভেনশনের এক উচ্চ পর্যায়ের বৈঠকে যোগ দিতেই তিনি ভারত সফরে এসেছেন। প্রধানমন্ত্রী ডঃ গনসালভেস সেন্ট ভিনসেন্ট ও গ্রিনাডিনিজ সহ ক্যারিবিয়ান ও লাতিন আমেরিকা অঞ্চলে ভারত সম্পর্কে ব্যাপক সুনামের কথাও উল্লেখ করেন। এই অঞ্চলের সঙ্গে ভারতের উন্নয়নমূলক সহযোগিতা এবং প্রাকৃতিক বিপর্যয়ে দ্রুত সহায়তা প্রদানের ব্যাপারে তিনি ভারতের ভূমিকায় কৃতজ্ঞতা প্রকাশ করেন। আন্তর্জাতিক মঞ্চে দু’দেশের মধ্যে ঘনিষ্ঠ সহযোগিতার কথা উল্লেখ করে প্রধানমন্ত্রী শ্রী মোদী রাষ্ট্রসংঘের নিরাপত্তা পরিষদে সবচেয়ে ছোট দেশ হিসাবে সেন্ট ভিনসেন্ট ও গ্রিনাডিনিজের সদস্য নির্বাচিত হওয়ার বিষয়টিকে ঐতিহাসিক সাফল্য বলে বর্ণনা করেন। দুই নেতাই দক্ষতা উন্নয়ন, প্রশিক্ষণ, শিক্ষা, অর্থ, সংস্কৃতি ও বিপর্যয় ব্যবস্থাপনা ক্ষেত্রে সহযোগিতা বৃদ্ধির ব্যাপারে সম্মত হয়েছেন। ……
দেউলিয়া ও ঋণ খেলাপি বিধি (সংশোধন) আইনেসংশোধনের বিষয়গুলিতে কর্মপরবর্তী অনুমোদন কেন্দ্রীয় মন্ত্রিসভার

দেউলিয়া ও ঋণ খেলাপি বিধি (সংশোধন) বিল, ২০১৭-র পরিবর্তে সংসদেঅনুমোদিত দেউলিয়া ও ঋণ খেলাপি বিধি (সংশোধন) আইন, ২০১৮-তে যে সমস্ত পরিবর্তন ওসংশোধন আনা হয়েছে তা বুধবার কর্মপরবর্তী অনুমোদন লাভ করল কেন্দ্রীয় মন্ত্রিসভার।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এদিন মন্ত্রিসভার এক বৈঠকেএই আনুষ্ঠানিক অনুমোদনদানের সিদ্ধান্ত গ্রহণ করা হয়। প্রয়োজনীয় সংশোধনের ফলে আইনটিতে স্বচ্ছতার বিষয়টি বিশেষভাবেসুস্পষ্ট হয়ে উঠেছে। সেইসঙ্গে, সংশ্লিষ্ট ব্যক্তি বা সংস্থার বিরুদ্ধে ব্যবস্থাগ্রহণের বিষয়টিরও সরলীকরণ ঘটেছে। /
ভারত ছাড়ো আন্দোলনে অংশগ্রহণকারীদের প্রধানমন্ত্রীর শ্রদ্ধার্ঘ

নতুনদিল্লি,৯ই আগস্ট, ২০২১ প্রধানমন্ত্রী শ্রী নরেন্দ্র মোদী ভারত ছাড়ো আন্দোলনে অংশগ্রহণকারীদের উদ্দেশে শ্রদ্ধা নিবেদন করেছেন । ঔপনিবেশিক শক্তির বিরুদ্ধে সংগ্রামকে শক্তিশালী করার জন্য এই আন্দোলন গুরুত্বপূর্ণ ভূমিকা নিয়েছিল। এক ট্যুইট বার্তায় প্রধানমন্ত্রী বলেছেন; “ ভারত ছাড়ো আন্দোলনে যারা অংশ নিয়েছিলেন, সেইসব মহান ব্যক্তিত্বদের শ্রদ্ধা জানাই। ঔপনিবেশিক শক্তির বিরুদ্ধে সংগ্রামকে শক্তিশালী করার জন্য এই আন্দোলন গুরুত্বপূর্ণ ভূমিকা নিয়েছিল। মহাত্মা গান্ধীর অনুপ্রেরণায় ভারত ছাড়ো আন্দোলনের ঢেউ সারা ভারত জুড়ে ছড়িয়ে পড়েছিল এবং আমাদের দেশের যুব শক্তিকে তা উদ্বুদ্ধ করেছিল।“ /
পর্যটন ক্ষেত্রে ভারত ও আর্জেন্টিনার মধ্যে সমঝোতাপত্র স্বাক্ষরে অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা পর্যটন ক্ষেত্রে ভারত ও আর্জেন্টিনার মধ্যে সমঝোতাপত্র (মউ) স্বাক্ষরে অনুমোদন দিয়েছে। পর্যটন ক্ষেত্রে ভারত ও আর্জেন্টিনার মধ্যে এই মউ স্বাক্ষরিত হলে দু-দেশের মধ্যে এক্ষেত্রে সহযোগিতা বাড়ানো এবং প্রাতিষ্ঠানিক ব্যবস্হা গড়ে তোলা সম্ভব হবে। /